als_Latn dik_Latn sag_Latn
Pa dyshim lojtari më i spikatur i Bayern Mynihut, Franck Ribery. Tashmë quhet “Mbreti i Mynihut”, madje i thonë Kaiser Franck. Gjëja më interesante për francezin është numri i titujve që ka fituar (personalë dhe të ekipit) në një kohë shumë të shkurtër.
Ka fituar: Bundesligën, Kupën e Gjermanisë, Champions Leaguen, Superkupën e Evropës dhe Kupën e Botës për klube. Pastaj edhe çmime individuale: Lojtari më i mirë i Bundesligës (shpallur para pak ditësh me votat e të gjithë kapitenëve të ekipeve të kampionatit gjerman), Lojtari më i mirë në Evropë (në gusht, shpallur nga votimet e UEFA-s), Lojtari i Vitit në Francë dhe Lojtari më i mirë i Kupës së Botës.
Nëntë trofe në tetë muaj, i vetmi lojtar, Franck Ribery. A do të fitojë ai “Topin e Artë”? Duket e vështirë, sepse me votat e deritanishme që janë zbuluar, Cristiano Ronaldo kryeson listën. Madje, ashtu siç nuk pritej, edhe Lionel Messi ia kalon me vota Riberysë. Gjithsesi, gjithçka mund të ndodhë deri më 13 janar. Me FIFA-n kurrë nuk i dihet.
als_Latn als_Latn als_Latn